|  |
| --- |
| **UKMERGĖS RAJONO SAVIVALDYBĖS**  **TARYBA** |
|  |
| **SPRENDIMAS DĖL LEIDIMO ATLIKTI KASINĖJIMO DARBUS UKMERGĖS RAJONO SAVIVALDYBĖS VIEŠOJO NAUDOJIMO TERITORIJOJE *(*GATVĖSE, VIETINĖS REIKŠMĖS KELIUOSE, AIKŠTĖSE, ŽALIUOSIUOSE PLOTUOSE*)*, ATITVERTI JĄ AR JOS DALĮ ARBA APRIBOTI EISMĄ JOJE IŠDAVIMO TVARKOS APRAŠO PATVIRTINIMO** |
|  |
| 2021 birželio d.  Ukmergė |
|  |

Vadovaudamasi Lietuvos Respublikos vietos savivaldos įstatymo 6 straipsnio 3 ir 32 punktais, 16 straipsnio 2 dalies 36 punktu, Lietuvos Respublikos kelių įstatymo 13 straipsnio 1 dalimi, Lietuvos Respublikos saugaus eismo automobilių keliais įstatymo 11 straipsnio 7 dalies 1 ir 3 punktais, statybos techninio reglamento STR 1.06.01:2016 „Statybos darbai. Statinio statybos priežiūra“, patvirtinto Lietuvos Respublikos aplinkos ministro 2016 m. gruodžio 2 d. įsakymu Nr. D1-848, 54 punktu Ukmergės rajono savivaldybės taryba n u s p r e n d ž i a:

1. Patvirtinti leidimo atlikti kasinėjimo darbus Ukmergės rajono savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuose plotuose), atitverti ją ar jos dalį arba apriboti eismą joje išdavimo tvarkos aprašą (pridedama).

2. Nustatyti, kad iki šio sprendimo įsigaliojimo pateikti prašymai išduoti leidimus atlikti kasinėjimo darbus Ukmergės rajono savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuose plotuose), atitverti ją ar jos dalį arba apriboti eismą joje, nagrinėjami iki šio sprendimo įsigaliojimo nustatyta tvarka.

Šis sprendimas įsigalioja nuo 2021 m. liepos 1 d.

Savivaldybės meras

Projektą parengė:

Urbanistikos ir infrastruktūros skyriaus vyriausioji specialistė Indrė Rakauskaitė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

|  |
| --- |
| PATVIRTINTA Ukmergės rajono savivaldybės  tarybos 2021 m. birželio d.  sprendimu Nr. |

**LEIDIMO ATLIKTI KASINĖJIMO DARBUS UKMERGĖS RAJONO SAVIVALDYBĖS VIEŠOJO NAUDOJIMO TERITORIJOJE (GATVĖSE, VIETINĖS REIKŠMĖS KELIUOSE, AIKŠTĖSE, ŽALIUOSIUOSE PLOTUOSE), ATITVERTI JĄ AR JOS DALĮ ARBA APRIBOTI EISMĄ JOJE IŠDAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Leidimo atlikti kasinėjimo darbus Ukmergės rajono savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje išdavimo tvarkos aprašas (toliau – Aprašas) nustato leidimo atlikti kasinėjimo darbus Ukmergės rajono savivaldybės (toliau – Savivaldybė) viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje (toliau – leidimas) išdavimo, atsisakymo jį išduoti, leidimo galiojimo sustabdymo ir leidimo galiojimo panaikinimo tvarką.

2. Aprašas galioja visiems fiziniams ir juridiniams asmenims, norintiems vykdyti kasinėjimo darbus Savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje.

3. Leidimas privalomas fiziniams ir juridiniams asmenims, atliekantiems kasinėjimo darbus Savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitveriantiems ją ar jos dalį arba apribojantiems eismą joje.

4. Šis Aprašas parengtas vadovaujantis Lietuvos Respublikos statybos įstatymu, Lietuvos Respublikos rinkliavų įstatymu, Lietuvos Respublikos aplinkos ministro 2016 m. gruodžio 2 d. įsakymu Nr. D1-848 patvirtintu Statybos techniniu reglamentu STR 1.06.01:2016 „Statybos darbai. Statinio statybos priežiūra“ ir Lietuvos Respublikos savivaldybių infrastruktūros plėtros įstatymu.

5. Už leidimo išdavimą imama vietinė rinkliava. Vietinės rinkliavos dydis nustatomas pagal Ukmergės rajono savivaldybės tarybos patvirtintus dydžius.

**II SKYRIUS**

**LEIDIMO IŠDAVIMO TVARKA**

6. Leidimą fiziniams ir juridiniams asmenims (toliau – leidimo turėtojas), norintiems vykdyti kasinėjimo darbus Savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje, išduoda Ukmergės rajono savivaldybės administracijos Urbanistikos ir infrastruktūros skyrius.

7. Asmenys, norintys įsigyti leidimą, pateikia:

7.1. nustatytos formos paraišką ne vėliau kaip prieš 5 darbo dienas iki darbų pradžios (1 priedas). Prašymas Savivaldybės administracijai gali būti teikiamas elektroninių ryšių priemonėmis, arba raštu;

7.2. nustatyta tvarka suderintą ir patvirtintą statinio projekto ištraukos kopiją su pažymėtomis dangos perkasimo vietomis arba darbų vykdymo schemą, darbų organizavimo planą ir atstatomų dangų detalių brėžinį;

7.3. leidimo statyti, rekonstruoti ar modernizuoti arba raštiško pritarimo remontuoti objektą kopiją, jei toks leidimas ar pritarimas pagal teisės aktus reikalingas;

7.4. derinimo su suinteresuotomis įmonėmis, įstaigomis ir organizacijomis aktą, jei derinimas pagal teisės aktus reikalingas;

7.5. eismo organizavimo schemą, suderintą su Vilniaus apskrities VPK Ukmergės r. policijos komisariatu ir Ukmergės rajono savivaldybės administracijos Viešosios tvarkos ir aplinkosaugos skyriumi, jei darbai bus vykdomi gatvėse, vietinės reikšmės keliuose ir bus ribojamas eismas;

7.6. Kultūros paveldo departamento prie Kultūros ministerijos suderinimą, jeigu darbai vykdomi kultūros paveldo objekto teritorijoje;

7.7. jeigu fizinis ar juridinis asmuo besikreipiantis dėl kasimo leidimo neatlieka dangų įrengimo ar dangų atstatymo darbų, pateikia sutartį su šiuos darbus atliekančia įmone, kaip garantiją, kad išardytos ar kitaip pažeistos dangos bus atstatytos.

8. Atsakingas Tarnautojas įvertina, ar paraiška, dokumentai ir informacija atitinka 7 punkte nustatytus reikalavimus. Kai pateikta neišsami ar netinkamai įforminta paraiška ar klaidinga informacija arba pateikti ne visi dokumentai, per 3 darbo dienas nuo paraiškos gavimo dienos atsakingas Tarnautojas raštu ar elektroniniu paštu informuoja asmenį apie būtinybę pateikti trūkstamus dokumentus arba priima motyvuotą sprendimą, kodėl leidimas neišduodamas. Fizinis ar juridinis asmuo informuojamas raštu ar elektroniniu paštu.

9. Kai paraiška, kiti dokumentai ir informacija atitinka reikalavimus, atsakingas darbuotojas per 3 darbo dienas nuo paraiškos pateikimo dienos apskaičiuojam rinkliavos dydi ir pateikia mokėjimo nurodymą (2 priedas).

10. Pareiškėjas sumoka mokėjimo nurodyme nurodytą rinkliavą ir atsakingam Tarnautojui pateikia sumokėjimą patvirtinantį dokumentą.

11. Atsakingas Tarnautojas per 2 darbo dienas nuo mokėjimo nurodymo pateikimo išduoda nustatytos formos leidimą (3 priedas).

12. Leidimo galiojimas gali būti pratęsiamas pateikus laisvos formos prašymą ir papildomai sumokėjus nustatytą vietinę rinkliavą. Rinkliava už papildomas dienas yra didinama trigubai.

13. Leidimo turėtojui, praradusiam leidimą ir apie tai raštu informavus atsakingą darbuotoją, per 3 darbo dienas išduodamas leidimo dublikatas.

14. Kasinėjimo darbai yra laikomi užbaigti, kai išardytos dangos atkurtos pagal 7.2 papunktyje pateiktą atstatomų dangų detalių brėžinį ir darbai perduodami leidimą išdavusiam ar kitam atsakingam asmeniui.

15. Leidimas neišduodamas:

15.1. jeigu pateikti ne visi ar nepatikslinti 7 punkte nurodyti dokumentai;

15.2. jeigu fiziniam ar juridiniam asmeniui buvo išduotas kasimo leidimas, kurio terminui pasibaigus leidimas nebuvo pratęstas, o išardytos dangos neatstatytos pagal suderintą dangų atstatymo detalių brėžinį ir nuo leidimo galiojimo pabaigos nėra praėję mažiau kaip vieni metai;

15.3. jeigu ankščiau fiziniam ar juridiniam asmeniui buvo išduotas kasimo leidimas, kurio terminui pasibaigus, garantiniu laikotarpiu buvo kreiptasi į darbus vykdžiusį asmenį dėl defektų ištaisymo, tačiau defektai nebuvo ištaisyti, nuo kreipimosi dienos nėra praėję mažiau kaip vieni metai.

16. Esant neigiamai oro temperatūrai draudžiama vykdyti kelių (gatvių) dangos konstrukcijos ardymo ir atstatymo darbus, taip pat ardyti asfalto dangą 5 metus po jos įrengimo arba atnaujinimo, išskyrus jos įrengimo arba atnaujinimo, išskyrus jos rekonstravimo ar remonto atvejus, taip pat žemės darbus likviduojant inžinerinių tinklų avarijas. Draudžiamuoju laikotarpiu po keliais (gatvėmis) leidžiama įrengti inžinerinius tinklus neardančiais metodais (pavyzdžiui, uždaruoju kryptiniu gręžimo būdu). Dangos konstrukcijos ardymo darbai draudžiamuoju laikotarpiu gali būti vykdomi tik kelio (gatvės) savininkui pritarus.

17. Avarijų likvidavimo atveju žemės darbai gali būti pradėti be raštiško leidimo, informavus Urbanistikos ir infrastruktūros skyrių, užtikrinant esamų tinklų išsaugojimą ir atstatymą. Apie įvykusią avariją informuojama nedelsiant, avarijai įvykus ne darbo laiku arba savaitgalį ir švenčių dienomis – informuojama artimiausią darbo dieną. Leidimas įforminamas kitą darbo dieną po įvykio.

18. Leidimai registruojami Urbanistikos ir infrastruktūros skyriaus tvarkomame leidimų registracijos žurnale, kuriame turi būti nurodyta: leidimo numeris, išdavimo data, leidimo gavėjas, darbų vykdymo vieta, gavėjo telefono numeris, leidimo galiojimo terminas, pratęsimo terminas, sumokėtos rinkliavos dydis.

19. Pateikti prašymai ir išduoti leidimai saugomi Ukmergės rajono savivaldybėje teisės aktų nustatyta tvarka.

**III SKYRIUS**

**LEIDIMO GALIOJIMO SUSTABDYMO IR PANAIKINIMO ATVEJAI IR TVARKA**

20. Leidimo galiojimas panaikinamas, jeigu:

20.1. leidimo turėtojas pateikė prašymą dėl leidimo galiojimo panaikinimo;

20.2. paaiškėja, kad leidimo turėtojas leidimui gauti pateikė melagingus ar suklastotus dokumentus;

20.3. asmuo, atlikdamas kasinėjimo darbus, nesilaiko šio Aprašo ir kitų teisės aktų reikalavimų, neužtikrina eismo saugumo, nesutvarko teritorijos.

21. Leidimo galiojimas laikinai stabdomas ir vėl atnaujinamas leidimo turėtojo prašymu, jei nebuvo pradėti kasinėjimo darbai arba atitverta viešojo naudojimo teritorija ar jos dalis. Leidimo galiojimo terminas pratęsiamas tiek, kiek trunka leidimo galiojimo sustabdymas.

**IV SKYRIUS**

**KASINĖJIMO DARBŲ VYKDYMAS**

22. Fiziniai ir juridiniai asmenys, prieš pradėdami kasinėjimo ir (ar) aptvėrimo darbus, privalo gauti leidimą.

23. Leidimo turėtojas privalo:

23.1. laikytis saugos taisyklių;

23.2 užtikrinti, kad darbai būtų vykdomi pagal patvirtintą ir suderintą projektą ar brėžinį;

23.3. aptverti visas iškasas, įrengti ženklus pagal suderintas schemas ir juos prižiūrėti visų darbų vykdymo metu;

23.4. tose vietose, kuriose dėl vykdomų darbų ribojamas pėsčiųjų eismas turi būti įrengti saugūs, techniškai tvarkingi, lygios dangos laikini takai pėstiesiems;

23.5. palaikyti švarą ir tvarką statybos aikštelėje;

23.6. vykdant statybos darbus, želdinius apsaugoti vadovaujantis Želdinių apsaugos, vykdant statybos darbus, taisyklėmis, patvirtintomis Lietuvos Respublikos aplinkos ministro 2010 m. kovo 15 d. įsakymu Nr. D1-193;

24. Už inžinerinių tinklu sugadinimą atsako kasinėjimo darbus vykdantis leidimo turėtojas.

25. Kasinėjimo (žemės) darbų metu sugadintus antžeminius kelio (gatvės) statinius (apsauginius pėsčiųjų atitvarus, šulinius, kelio ženklus, viešojo transporto sustojimo vietų ženklus, suolus, stoteles ir pan.) atstato leidimo turėtojas.

26. Išardytos dangos privalo būti tinkamai atstatytos pagal pateiktus ir suderintusdangų atstatymo detalių brėžinį.

27. Statybinės medžiagos, technika, įrengimai ir kt. turi būti sandėliuojami, statomi, laikomi tik kasimo leidime nustatytoje zonoje pagal pateiktą ir suderintą darbų organizavimo planą. Statybinės atliekas sandėliuoti draudžiama tiek suderintoje teritorijoje, tiek už jos ribų. Perteklinis gruntas turi būti išvežamas.

28. Jeigu vykdant kasinėjimo darbus priimamas sprendimas dėl saugotinų želdinių iškirtimo, leidimo turėtojas turi gauti savivaldybės leidimą saugotinų medžių ir krūmų kirtimo, persodinimo ar kitokio pašalinimo, genėjimo darbams (toliau – Leidimas). Išduodant Leidimą savivaldybė apskaičiuoja pašalinamų saugotinų medžių ir krūmų atkuriamąją vertę pagal Želdinių atkuriamosios vertės įkainių, patvirtintų Lietuvos Respublikos aplinkos ministro 2008 m. birželio 26 d. įsakymu Nr. D1-343 „Dėl Želdinių atkuriamosios vertės įkainių patvirtinimo“ (toliau – Įsakymas), 2 priede „Želdinių būklė“ nustatytus kriterijus. Želdinių atkuriamąją vertę atlygina kasinėjimo darbus vykdanti įmonė.

29. Leidimo turėtojas apie darbų Ukmergės miesto ir rajono teritorijoje pabaigą privalo raštu informuoti leidimą išdavusį atsakingą asmenį. Dangos atstatymo ir aplinkos sutvarkymo darbus priima, įvertina dangos ir aplinkos sutvarkymo kokybę, surašo darbų priėmimo aktą Ukmergės miesto ir rajono teritorijoje – atsakingas darbuotojas.

30. Leidimo turėtojo atliktų darbų kokybės garantinis terminas yra ne mažesnis nei numatytas Lietuvos Respublikos statybos įstatyme ir Civiliniame kodekse.

**V SKYRIUS**

**IŠARDYTOS DANGOS ATSTATYMAS IR GARANTIJA**

31. Suardyta vietinės reikšmės kelių, gatvių, kiemų įvažiavimų, kiemų, pėsčiųjų takų, dviračių takų, aikščių, skverų ir žaliųjų plotų danga atstatoma vadovaujantis statybos techniniu reglamentu STR 1.06.01:2016 „Statybos darbai. Statinio statybos priežiūra“, Automobilių kelių standartizuotų dangų konstrukcijų projektavimo taisykles KPT SDK 19 ir Automobilių kelių dangos konstrukcijos asfalto sluoksnių įrengimo taisyklėmis ĮT ASFALTAS 08.

32. Išardyta danga atstatoma:

32.1. įrengiamos gatvių, šaligatvių, pėsčiųjų ir dviračių takų dangos konstrukcijos plotas privalo būti taisyklingos geometrinės formos, o esamo asfaltbetonio briaunos apipjautos vertikaliai;

32.2. šaligatvių, pėsčiųjų ir dviračių takų dangos, neatsižvelgiant į jos tipą, atstatoma 0,3 m. atstumu nuo išardymo ribos. Jeigu kasimo metu ardoma daugiau kaip puse šaligatvio pločio, tokiu atveju danga atstatoma visu šaligatvio pločiu;

32.3. važiuojamoji kelio (gatvės) dalis su asfaltbetonio danga atstatoma po 0,5 m atstumu plačiau, nei buvo išardyti pagrindai po asfalto danga. Jei išardyta danga nuo kelio (gatvės) krašto yra arčiau kaip 1 m atstumu, danga atstatoma iki pat šio krašto. Jeigu kasimo metu ardoma daugiau kaip puse gatvės pločio, tokiu atveju danga atstatoma visu gatvės pločiu;

32.4. kasinėjimo prieigos ir dangos atstatomos naujomis medžiagomis. Prieš atstatant suardytą dangą, leidimo turėtojas turi atlikti sankasos viršaus kontrolinius sluoksnių bandymus ir priduoti sankasą leidimą išdavusiam atsakingam darbuotojui ar kitam atsakingam asmeniui vykdančiam statybos priežiūrą, pateikiant bandymų aktus, įrodančius kad sankasos viršaus deformacijos modulis Ev2 atitinka reikalavimus ir pagal 7.2 punkto reikalavimus pateiktą ir suderintą atstatomų dangų detalių brėžinį;

32.5. kai oro sąlygos nepalankios, išardytos visų kategorijų gatvės, su asfalto danga, važiuojamojoje dalyje sutvarkomos įrengiant laikiną dangą (įrengiamas skaldos pagrindas ir šaltas asfaltbetonis). Nusistovėjus palankiems orams, laikina danga išardoma ir įrengiama nauja danga pagal suderintą detalę. Pėsčiųjų ir dviračių takų zonoje įrengiamas smėlio pasluoksnis ir laikina danga. Nusistovėjus palankiems orams, bet ne vėliau kaip iki gegužės 1 d. dangos galutinai atstatomos ir apie darbų pabaigą raštu informuojamas leidimą išdavęs atsakingas darbuotojas. Iki to laiko įrengti laikini pagrindai prižiūrimi ir už jų būklę atsako leidimo turėtojas;

32.6. želdiniai atsodinami sodinti tinkamu laiku. Atstatant žaliuosius plotus reikia vadovautis Lietuvos Respublikos aplinkos ministro 2007 m. gruodžio 29 d. įsakymu Nr. D1-717 patvirtintomis Medžių ir krūmų veisimo, vejų ir gėlynų įrengimo taisyklėmis.

33. Kasinėjimo (žemės) darbus vykdžiusi organizacija privalo atkurti horizontalųjį kelių, gatvių, pėsčiųjų ir dviračių takų, aikščių, skverų, kiemų ženklinimą tokiomis pačiomis medžiagomis ir ženklinimo būdais, kokie buvo naudojami ženklinant kelio dangą prieš kasinėjimo (žemės darbus). Vykdant horizontaliojo ženklinimo darbus privaloma vadovautis Kelių horizontaliojo ženklinimo taisyklėmis, patvirtintomis Lietuvos Respublikos susisiekimo ministro 2012 m. sausio 31 d. įsakymu Nr. 3-82.

34. Jei per garantinį laikotarpį po dangos įrengimo atsiranda defektai, žemės darbus vykdęs leidimo turėtojas privalo ją sutaisyti.

**VI SKYRIUS  
BAIGIAMOSIOS NUOSTATOS**

35. Savavališkai vykdant žemės kasimo darbus, arba pažeidžiant šio Tvarkos aprašo reikalavimus arba pasibaigus pagal šį Tvarkos aprašą išduoto leidimo žemės darbams vykdyti galiojimo terminui, arba nukrypus nuo Paraiškoje žemės darbams vykdyti (prie jos pridėtoje schemoje) nurodytų žemės darbų vykdymo teritorijos ribų, Ukmergės rajono savivaldybės administracijos arba viešojo administravimo subjekto, atliekančio statybos valstybinę priežiūrą, darbai gali būti sustabdomi. Už pažeidimus atsakingi asmenys atsako įstatymų nustatyta tvarka. Rangovas arba statytojas (užsakovas) privalo per darbus sustabdžiusių institucijų nurodytą terminą atkurti buvusią padėtį arba gauti leidimą žemės darbams vykdyti.

36. Šio aprašo reikalavimų laikymosi kontrolę organizuoja administracijos direktorius, pagal kompetenciją funkcijas priskiriant Savivaldybės administracijos struktūriniams padaliniams (skyriams).

37. Valstybės tarnautojų teisės:

37.1. gauti iš juridinių ir fizinių asmenų žodinius ir raštiškus paaiškinimus dėl tikrinamo objekto;

37.2. reikalauti iš fizinių ir juridinių asmenų, kad būtų pašalinti pažeidimai;

37.3. pagal kompetenciją taikyti administracinio poveikio priemones;

37.4. vykdyti kitas įstatymuose ir kituose teisės aktuose nustatytas funkcijas.

38. Asmenys už šiame Apraše nustatytų reikalavimų nesilaikymą, savavališką kasinėjimą bendrojo naudojimo teritorijoje ir teritorijos nesutvarkymą baigus darbus atsako pagal Lietuvos Respublikos administracinių nusižengimų kodekso nustatyta tvarka ir kitus teisės aktus.

39. Aprašas papildomas, keičiamas ir pripažįstamas netekusiu galios Ukmergės rajono savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PATVIRTINTA:

Ukmergės rajono savivaldybės tarybos

Leidimo atlikti kasinėjimo darbus Ukmergės rajono

savivaldybės viešojo naudojimo teritorijoje (gatvėse,

vietinės reikšmės keliuose, aikštėse, žaliuosiuose

plotuose), atitverti ją ar jos dalį arba apriboti eismą

joje išdavimo tvarkos aprašo

1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridinio asmens) pavadinimas, teisinė forma, kodas, buveinė arba leidimo turėtojo (fizinio asmens) vardas, pavardė, individualios veiklos vykdymo registracijos pažymos ar verslo liudijimo numeris

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

telefono numeris, elektroninio pašto adresas

Ukmergės rajono savivaldybės administracijos direktoriui

**PARAIŠKA**

**GAUTI LEIDIMĄ ATLIKTI KASINĖJIMO DARBUS UKMERGĖS RAJONO SAVIVALDYBĖS VIEŠOJO NAUDOJIMO TERITORIJOJE (GATVĖSE, VIETINĖS REIKŠMĖS KELIUOSE, AIKŠTĖSE, ŽALIUOSIUOSE PLOTUOSE), ATITVERTI JĄ AR JOS DALĮ ARBA APRIBOTI EISMĄ JOJE**

Nr.

(data)

Prašau išduoti leidimą atlikti kasinėjimo darbus Ukmergės rajono savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje:

Statinys \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pavadinimas, adresas, tel. Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Žemės darbų vadovas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, kvalifikacijos atestato Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Žemės darbų tikslas ir pobūdis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kuriam tikslui kasama arba atvežama žemė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Numatomi naudoti mechanizmai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pavadinimo tipas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Numatomas iškasti (užpilti) žemės plotas \_\_\_\_\_\_\_\_\_\_\_\_\_\_\_\_\_\_\_\_\_\_ kv. m;

Žemės darbų pradžia 202\_\_\_m. \_\_\_\_\_\_\_\_\_\_\_\_\_\_\_\_d. ;

Žemės darbų pabaiga 202\_\_\_m. \_\_\_\_\_\_\_\_\_\_\_\_\_\_\_\_d.

PRIEDAI:

1. Statinio projekto ištraukos kopija su pažymėtomis dangos perkasimo vietomis arba darbų vykdymo schema, \_\_\_\_\_\_ lapas (-ai).

2. Leidimo statyti statinį kopija, \_\_\_\_\_\_ lapas (-ai).

3. Derinimo su suinteresuotomis įmonėmis, įstaigomis ir organizacijomis aktas, \_\_\_\_\_\_\_ lapas (-ai).

4. Kultūros paveldo departamento prie Kultūros ministerijos išduoto leidimo kopija, \_\_\_\_\_lapai.

5. Eismo organizavimo schema, \_\_\_\_\_ lapas (-ai).

6. Garantija dėl dangos atkūrimo, \_\_\_\_\_ lapas (-ai).

7. Atstatomų dangų detalių brėžinys, \_\_\_\_\_ lapas (-ai).

Pareiškėjas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PATVIRTINTA:

Ukmergės rajono savivaldybės tarybos

Leidimo atlikti kasinėjimo darbus Ukmergės rajono

savivaldybės viešojo naudojimo teritorijoje (gatvėse,

vietinės reikšmės keliuose, aikštėse, žaliuosiuose

plotuose), atitverti ją ar jos dalį arba apriboti eismą

joje išdavimo tvarkos aprašo

2 priedas

**(Mokėjimo nurodymo forma)**

**UKMERGĖS RAJONO SAVIVALDYBĖS ADMINISTRACIJOS**

**URBANISTIKOS IR INFRASTRUKTŪROS SKYRIAUS**

**MOKĖJIMO NURODYMAS**

\_\_\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridinio asmens pavadinimas arba fizinio asmens vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas)

Prašome sumokėti už leidimą atlikti kasinėjimo darbus Ukmergės rajono savivaldybės viešojo naudojimo teritorijoje.

Įmoka mokama į Ukmergės rajono savivaldybės (kodas 188752174) sąskaitą   
................................

|  |  |  |  |  |  |
| --- | --- | --- | --- | --- | --- |
| Objekto pavadinimas | Mato vnt. | Koef. | Kiekis | Kaina  (Eur) | Suma  (Eur) |
|  |  | | | | |
|  | para |  |  |  |  |
|  | para |  |  |  |  |
|  | para |  |  |  |  |
|  | | | | |  |
| Suma žodžiais: | | | | | |

Mokėjimo nurodymą išrašė

(vardas, pavardė, pareigos) (Parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PATVIRTINTA:

Ukmergės rajono savivaldybės tarybos

Leidimo atlikti kasinėjimo darbus Ukmergės rajono

savivaldybės viešojo naudojimo teritorijoje (gatvėse,

vietinės reikšmės keliuose, aikštėse, žaliuosiuose

plotuose), atitverti ją ar jos dalį arba apriboti eismą

joje išdavimo tvarkos aprašo

3 priedas

**UKMERGĖS RAJONO SAVIVALDYBĖS ADMINISTRACIJOS**

**LEIDIMAS**

**ATLIKTI KASINĖJIMO DARBUS UKMERGĖS RAJONO SAVIVALDYBĖS VIEŠOJO NAUDOJIMO TERITORIJOJE (GATVĖSE, VIETINĖS REIKŠMĖS KELIUOSE, AIKŠTĖSE, ŽALIUOSIUOSE PLOTUOSE), ATITVERTI JĄ AR JOS DALĮ ARBA APRIBOTI EISMĄ JOJE**

20\_\_-\_\_-\_\_ Nr.

Ukmergė

Leidžiama rangovui arba statytojui (užsakovui) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (įmonės pavadinimas, fizinio asmens vardas, pavardė, adresas, tel. Nr., el. p.)

Vykdyti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pavadinimas, adresas) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ žemės darbus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (kokius, kuriam tikslui)

kurių apytikris iškasamas (užpilamas) ar užtveriamas žemės plotas \_\_\_\_\_\_\_\_\_\_\_\_\_\_\_\_\_\_ kv. m.

Žemės darbų vadovas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vardas, pavardė, kvalifikacijos atestato Nr., tel. Nr., el. p.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Leidžiama naudoti šiuos mechanizmus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pavadinimas, tipas)

Žemės darbus:

pradėti 20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_d.

užbaigti 20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_d.

Leidimą išdavė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pareigos, vardas, pavardė, parašas, data)

A.V.

Leidimas žemės darbams vykdyti pratęstas iki 20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_ d. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pareigos, vardas, pavardė, parašas, data)

**LEIDIMO NR.\_\_\_\_\_\_\_\_\_\_\_\_\_\_ atlikti žemės kasinėjimo, atitvėrimo darbus galiojimas baigtas**

Išvados, atlikus kasinėjimo darbus:

Danga, želdynai ir gazonai atkurti.

Žemės kasinėjimo darbų vykdymo sąlygos išpildytos.

Vietinės rinkliavos mokestis už kasinėjimo ir atitvėrimo darbus savivaldybės viešojo naudojimo teritorijoje sumokėtas.

20\_\_\_\_\_ m. \_\_\_\_\_\_\_\_\_\_\_\_\_\_\_\_\_\_\_\_ d. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos, vardas ir pavardė, parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL LEIDIMO ATLIKTI KASINĖJIMO DARBUS UKMERGĖS RAJONO SAVIVALDYBĖS VIEŠOJO NAUDOJIMO TERITORIJOJE *(*GATVĖSE, VIETINĖS REIKŠMĖS KELIUOSE, AIKŠTĖSE, ŽALIUOSIUOSE PLOTUOSE*)*, ATITVERTI JĄ AR JOS DALĮ ARBA APRIBOTI EISMĄ JOJE IŠDAVIMO TVARKOS APRAŠO PATVIRTINIMO“**

**AIŠKINAMASIS RAŠTAS**

2021 m. birželio d.

Ukmergė

**1. Sprendimo projekto rengimo pagrindas:** Lietuvos Respublikos vietos savivaldos įstatymo 6 straipsnio 3 ir 32 punktai, 16 straipsnio 2 dalies 36 punktas, Lietuvos Respublikos kelių įstatymo 13 straipsnio 1 dalis.

**2. Sprendimo projekto tikslas ir esmė:** šiuo sprendimo projektu siūlomi patvirtinti leidimo atlikti kasinėjimo darbus Ukmergės rajono savivaldybės viešojo naudojimo teritorijoje išdavimo tvarką.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** nėra.

**4. Sprendimui įgyvendinti reikalingos lėšos ir galimi finansavimo šaltiniai:** Ukmergės rajono savivaldybės biudžeto lėšų nereikės.

**5. Priėmus sprendimą laukiami rezultatai, galimos pasekmės:** neigiamų padarinių dėl priimto sprendimo projekto nenumatoma.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** priimti sprendimą „Dėl Vietinės rinkliavos už leidimo atlikti kasinėjimo darbus Ukmergės rajono savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuose plotuose), atitverti ją ar jos dalį arba apriboti eismą joje išdavimą, nuostatų patvirtinimo“

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** vertinti nereikia.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** vertinti nereikia.

**9. Sekretoriatas priimtą sprendimą pateikia\*:** Urbanistikos ir infrastruktūros skyriui.

**10. Aiškinamojo rašto priedai:** nėra

Urbanistikos ir infrastruktūros skyriaus vyriausioji specialistė Indrė Rakauskaitė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Jeigu sprendimas turi būti pateikiamas ne dokumentų valdymo sistemos „Kontora“ naudotojams, nurodomas gavėjo elektroninio pašto adresas.